EkBass/fiwiki-20250220-pages-articles huggingface dataset:
Etnofilosofia

Etnofilosofia on etninen lähestymistapa filosofian tutkimukseen. Suurin osa nykyaikaisten länsimaisten yliopistojen filosofian laitoksilla tehdystä tutkimuksesta on keskittynyt Euroopasta ja Pohjois-Amerikasta peräisin olevaan länsimaiseen filosofiaan. Tämä on seurausta muun muassa siitä, että yliopistofilosofia tutkii ennen kaikkea kirjoitettuja tekstejä, ja ne ovat enimmäkseen peräisin länsimaista. Etnofilosofisen lähestymistavan mukaan kaikki ihmiset kaikissa kansoissa harjoittavat filosofiaa, eivät pelkästään länsimaiset filosofit. Etnofilosofian näkökulmasta filosofian tutkimus on epätäydellistä, mikäli se rajoittuu vain länsimaiseen filosofiseen perinteeseen. Etnofilosofia pyrkii tutkimaan muiden kuin länsimaisten kulttuurien filosofisia ajatuksia analysoimalla muun muassa suullisia perinteitä, kielellisiä kategorioita, yhteiskunnallisia rakenteita ja uskontoja. Etnofilosofia voi tutkia myös ei-länsimaisten kulttuurien tuottamissa teksteissä olevia filosofisia merkityksiä. Etnofilosofista lähestymistapaa voidaan soveltaa myös länsimaisten kulttuurien tutkimiseen. Etnofilosofista lähestymistapaa on myös kritisoitu paljon. Erään kritiikin mukaan etnofilosofiassa filosofia on tulkittu samaksi kuin kulttuuri, minkä seurauksena filosofia kadottaa erityismerkityksensä. == Katso myös == * Afrikkalainen filosofia * Kansatiede eli etnologia * Paulin Hountondji == Lähteet == Luokka:Filosofian osa-alueet Luokka:Etnologia
Speak My Mind

Speak My Mind on Beyoncén R&B-albumi.; ==Kappaleet== # Intro # "Check on It" (featuring Slim Thug) # "Keep Giving Your Love To Me" # "Wishing On A Star (Remix)" # "Sexuality" (featuring LL Cool J) # "Work It Out" # "Summertime" (featuring Diddy) # "Me, myself and I (remix)" # "Crazy Feelings" (featuring Missy Elliott) # "I Can't Take No More" # "What's It Gonna Be" # "Sexy Little Thug" # "Fever" # "I'm Leaving" # "My First Time" # "Wishing On A Star" # Outro Luokka:Vuoden 2005 albumit Luokka:Beyoncé Knowlesin albumit en:Speak My Mind pt:Speak My Mind
Ryhmäpaine

Ryhmäpaine on ryhmän yksittäiseen jäseneen kohdistamaa painostusta, jonka tarkoituksena on saada jäsenen käyttäytyminen, ajattelu ja arvomaailma vastaamaan ryhmän odotuksia. Ryhmäpaine on yksi tehokkaimmista suostuttelukeinoista.http://www.2nd.fi/hofo/ylik.html Ryhmäpaine voi saada ihmisen tekemään asioita, joita hän ei normaalioloissa tekisi. Tällaisia voivat olla esimerkiksi päihteiden käyttö, tupakointi tai myymälästä varastaminen. Ryhmäpaine voi myös auttaa ihmisiä esimerkiksi laihduttamisessa, alkoholismista irtautumisessa ja tupakoinnin lopettamisessa. ==Tutkimuksia== Ryhmäpaineen voimakkuutta on tutkittu koeolosuhteissa. Stanfordin yliopistossa jaettiin Stanfordin vankilakokeessa opiskelijaryhmä kahtia, vankeihin ja vartijoihin. Jo muutamassa päivässä alkoivat "vartijat" kiduttaa "vankeja" ja koe jouduttiin keskeyttämään.Stanford Prison Experiment Official site Tunnetuin esimerkki ryhmäpainetta tutkivista kokeista on Stanley Milgramin tekemä Milgram-koe, jossa koottiin vapaaehtoisryhmä, jolle tarjottiin neljä dollaria oppimista koskevaan tutkimukseen osallistumisesta. Milgramin koe Yle.fiAvoin yliopisto Kokeessa osallistujat pantiin koneen eteen, sanottiin, että sillä voi antaa 15-450 voltin sähköiskuja jotka oli nimetty kevyeksi, voimakkaaksi ja vaaralliseksi. Kahteen jälkimmäiseen oli tehty merkintä niiden vaarallisuudesta. Uhrit olivat eri tilassa, josta heitä ei näkynyt mutta kylläkin ääniä kuului. Heitä piti kouluttaa sähköiskuilla, joita opettaja käski antaa jos he epäonnistuivat. Opiskelijat eivät tienneet, että todellisuudessa he eivät antaneet sähköiskuja vaan uhrit vain teeskentelivät. Kun sähköiskuja saaneet huusivat "tuskissaan", opiskelijat eivät keskeyttäneet vaan tottelivat käskyn antajaa. 65 prosenttia oli valmis antamaan 450 voltin iskun. Koe on myöhemmin uusittu, ja tulos oli sama. ==Ryhmäpaine sosiaalisessa mediassa== Sosiaalisen median suosion lisääntyessä on ryhmäpaineen väärinkäyttö Internetissä lisääntynyt. Koska sosiaalinen verkosto, esimerkiksi Facebook, kirjaa käyttäjien ystäväpiirin tekemiset, tietoa voidaan hyödyntää painostettaessa uhria toimimaan samoin. Tämä johtaa, niin kuin tosielämässäkin, samankaltaistumiseen ja käyttäjien yksilöllinen toiminta vähenee. Internetissä harjoitetun ryhmäpaineen väärinkäytön seuraukset eivät vielä ole nähtävissä. == Katso myös == * Ryhmäajattelu * Tarkkailijan paradoksi * Joukkopsykologia ==Lähteet== Luokka:Sosiaalipsykologia
Danilov

Danilov () on kaupunki Jaroslavlin alueella Venäjällä. Se sijaitsee Danilovin harjanteella Pelenda-joen varrella 69 kilometriä Jaroslavlista koilliseen. Kaupunki on Danilovin piirin keskus. Siellä risteytyvät Jaroslavliin, Buihin ja Vologdaan johtavat rautatiet. Kaupungin läpi kulkee myös Moskovan ja Arkangeliin välinen M8-valtatie. Asukkaita on 16 100 henkeä (vuonna 2008). Paikkakunta mainitaan ensimmäisen kerran 1500-luvun lopussa. Vuonna 1777 siitä tuli kaupunki ja Jaroslavlin lääniin kuuluneen kihlakunnan keskus. Nykyään Danilovissa on mm. koneenrakennus- ja elintarviketeollisuutta. ==Aiheesta muualla== * Danilovin piirin sivusto Luokka:Jaroslavlin alueen kaupungit
Gavrilov-Jam

Gavrilov-Jam () on kaupunki Jaroslavlin alueella Venäjällä. Se sijaitsee Volgaan laskevan Kotorosljoen varrella 46 kilometriä Jaroslavlista etelään. Kaupunki on Gavrilov-Jamin piirin keskus. Siellä on Semibratovista haarautuvan tavaraliikenteen sivuradan pääteasema. Asukkaita on 18 400 henkeä (vuonna 2008). Rostovin ja Suzdalin välisen maantien lähellä sijainnut kylä on syntynyt vuonna 1545. Vuonna 1872 sinne rakennettiin kutomo, jonka yhteyteen syntyi viisi työläisasutusta. Vuonna 1938 Gavrilov-Jamista tuli kaupunki. Nykyään kaupungin suurimmat yritykset ovat Agatin konepaja ja Gavrilov-Jamin pellavanjalostuslaitos. == Aiheesta muualla == * Gavrilov-Jamin piirin sivusto Luokka:Jaroslavlin alueen kaupungit
Borisoglebski

Borisoglebski () on kaupunkimainen taajama Jaroslavlin alueella Venäjällä. Se sijaitsee Volgan vesistöön kuuluvan Ustje-joen rannalla 77 kilometriä Jaroslavlista lounaaseen ja 19 kilometriä Rostovista luoteeseen. Taajama on Borisoglebskin piirin keskus. Asukkaita on 5 600 henkeä (vuonna 2008). Taajama on saanut alkunsa novgorodilaisten munkkien vuonna 1363 perustamasta Borisin ja Glebin luostarista, joka 1500–1600-luvuilla oli yksi Rostovin metropoliittakunnan suurimmista. Rakennustaiteellisesti merkittävään luostarikokonaisuuteen kuuluu vuosina 1522–1524 rakennettu Borisin ja Glebin katedraali, ruokasali kirkkoineen (1524–1526), 1500-luvun asuinrakennukset, kellotorni (1680), 14 tornilla varustetut muurit sekä kaksi 1600-luvun porttikirkkoa. Vuonna 1924 lakkautettu luostari perustettiin uudelleen vuonna 1994. Borisoglebski sai kaupunkimaisen taajaman statuksen vuonna 1962. Nykyään siellä on mm. elintarviketeollisuutta. Vuonna 2005 taajamaan pystytettiin kuvanveistäjä Zurab Tseretelin tekemä Kulikovon taistelun sankarin Aleksandr Peresvetin muistomerkki. ==Aiheesta muualla== * Borisoglebskin piirin sivusto Luokka:Jaroslavlin alueen kaupunkimaiset taajamat
90210

90210 on Rob Thomasin, Jeff Judahin ja Gabe Sachsin kehittämä yhdysvaltalainen draamasarja, jossa seurataan Beverly Hillsissä asuvien teinien elämää. Se on spin-off-sarja 1990-luvun suositusta Beverly Hills 90210 -sarjasta. Sarjassa näyttelevät muun muassa Shenae Grimes (Annie Wilson), Tristan Wilds (Dixon Wilson), AnnaLynne McCord (Naomi Clark), Dustin Milligan (Ethan Ward), Jessica Stroup (Erin Silver) ja Michael Steger (Navid Shirazi). ==Juoni== Wilsonin perhe muuttaa Kansasista Beverly Hillsiin voidakseen olla isoäitinsä kanssa. Annie, joka on perheen tytär ja Dixon, perheen adoptiopoika aloittavat koulun Beverly Hillsin high schoolissa. Heidän isänsä aloittaa samassa koulussa rehtorina. Annie ystävystyy koulussa suosituimman tytön Naomin kanssa. Naomi seurustelee Ethanin kanssa, mutta suhde kuitenkin kariutuu lopulta. Annie ja Ethan alkavat seurustella ja Naomi panee Annien valitsemaan joko hänet tai Ethanin. Annie valitsee Ethanin ja tyttöjen välit tulehtuvat. ==Aiheesta muualla== * * Nelosen sivu sarjasta Luokka:2000-vuosikymmenen yhdysvaltalaiset draamasarjat Luokka:2010-luvun yhdysvaltalaiset draamasarjat Luokka:The CW:n televisio-ohjelmat
Ellos

Ellos on ruotsalainen postimyyntiyritys, jonka pääkonttori ja varasto ovat Boråsissa. Yrityksen perusti ruotsalainen Olle Blomqvist vuonna 1947. Toiminta laajeni Norjaan vuonna 1983, Suomeen vuonna 1987, Tanskaan vuonna 1995 ja Islantiin vuonna 2006. Ranskalainen suuryritys Pinault-Printemps-Redoute (nykyisin Kering) osti Elloksen vuonna 1997.Redcats: Nordic Countries 1980- ja 1990-luvun vaihteessa Ellos oli muutamia vuosia päivittäistavarajätti ICA:n omistuksessa yhdessä Gulins- ja Lindex-vaateketjujen kanssa, mutta ICA luopui näistä pian ja keskittyi taas ruokakauppabisnekseen. Vuodesta 2010 lähtien Ellos on laajentanut toimintaansa kulutusluottoihin, joiden käyttökohdetta ei ole sidottu Elloksen tuotteisiin. Ellos-lainojen rahoittajana toimii suomalainen Finaref Oy.Ellos laina Elloksen omistaa tätä nykyä ruotsalainen Nordic Capital -pääomasijoitusyhtiö. Nordic Capitalin omistukseen kuuluvat muun muassa myös Tokmanni, Norjassa Europris sekä Tanskassa Sport-Master. == Lähteet == * Redcats Nordic Countries * Virstanpylväitä matkan varrelta === Viitteet === == Aiheesta muualla == *Elloksen kotisivut *Elloksen suomenkieliset sivut Luokka:Ruotsalaiset yritykset Luokka:Postimyynti
Salibandyn alle 19-vuotiaiden poikien maailmanmestaruuskilpailut 2007

Salibandyn alle 19-vuotiaiden poikien maailmanmestaruuskilpailut 2007 olivat historian neljännet nuorten poikien MM-kilpailut. Ne pelattiin Sveitsissä. == Aiheesta muualla == * Kisat kansainvälisen salibandyliiton sivuilla 2007 Luokka:Vuoden 2007 salibandy Luokka:Sveitsin salibandy
Salibandyn alle 19-vuotiaiden poikien maailmanmestaruuskilpailut 2005

Salibandyn alle 19-vuotiaiden poikien maailmanmestaruuskilpailut 2005 olivat historian kolmannet nuorten poikien MM-kilpailut. Ne pelattiin Latviassa. == A-sarja == === Lohkon A sarjataulukko === === Lohkon B sarjataulukko === == Aiheesta muualla == * Kisat kansainvälisen salibandyliiton sivuilla 2005 Luokka:Vuoden 2005 salibandy Luokka:Latvian salibandy
Dieter Kalt

Dieter Kalt (s. 26. kesäkuuta 1974 Klagenfurt) on itävaltalainen pelaajauransa lopettanut jääkiekkoilija. Kalt aloitti pääsarjauransa kotikaupunkinsa Klagenfurtin joukkueessa kaudella 1990-91. Kuuden Klagenfurtissa pelatun kauden jälkeen hän siirtyi pelaamaan Saksan liigan Adler Mannheimin joukkueeseen kahdeksi kaudeksi. Kaudeksi 1998–99 Kalt palasi Klagenfurtiin. Hän aloitti siellä myös seuraavan kauden mutta siirtyi 11 ottelun jälkeen Pohjois-Amerikkaan, IHL:n Long Beach Ice Dogsin riveihin. Amerikan valloitus ei kuitenkaan sujunut kovinkaan hyvin ja Kalt palasi seuraavaksi kaudeksi takaisin Eurooppaan, Saksan liigan Kölnin joukkueeseen. Kölnissä pelatun kauden jälkeen Kalt siirtyi kolmeksi kaudeksi Ruotsiin, Färjestadin joukkueeseen. Tämän jälkeen hän palasi takaisin Itävaltaan pelaten yhden kauden Wienissä ja seuraavat neljä kautta Salzburgissa. Kaudella 2008–2009 Kalt pelasi myös seitsemän ottelun verran Ruotsin Elitserienin Luulajan riveissä. 2009 syksyllä Kalt teki paluun Klagenfurtiin ja pelasi siellä uransa kolme viimeistä kautta. Kalt on edustanut Itävallan maajoukkuetta monissa MM- kisoissa ja toiminut kahdesti myös joukkueen kapteenina. Dieter Kaltin samanniminen isä on myös entinen jääkiekkoilija. == Lähteet == * Luokka:Itävaltalaiset jääkiekkoilijat Luokka:Vuonna 1974 syntyneet Luokka:Elävät henkilöt
Eugene Eisenmann

Eugene Eisenmann (1906–16. lokakuuta 1981 New York City) oli yhdysvaltalainen lintutieteilijä. Eisenmann valmistui lakimieheksi Harvardin yliopistosta 1930. Hän oli Proskauer Rose & Paskus -nimisen lakitoimiston osakas vuoteen 1957 saakka. Linnut olivat kuitenkin hänen elämänsä merkittävin tekijä. Hän työskenteli tutkijana American Museum of Natural Historyssa New Yorkissa vuodesta 1957 lähtien. Eisenmann toimi aktiivisesti lintujen suojelussa ja kirjoitti teoksen The Species of Middle American Birds, jossa löytyy yli 1 400 lajin esittely. Hän oli kirjoittamassa teosta The Species of Birds of South America. Eisenmann toimi puheenjohtajana American Ornithologists' Unionin (AOU) luokittelu- ja nimistökomiteassa vuodesta 1966 aina kuolemaansa saakka. Hän liittyi AOU:hun jo 1936 ja toimi yhdistyksen varapuheenjohtajana 1967–1969. Hän toimitti yhdistyksen lehteä The Auk 1958 ja 1959. Eisenmann toimi aktiivisesti myös New Yorkin Linnaean Societyssa. Eisenmann kuoli sydänkohtaukseen 75-vuotiaana. Eisenmann nimesi liivikiitäjän (Cypseloides lemosi) vuonna 1962 yhdessä V.C. Lehmannin kanssa.ITIS == Lähteet == * Muistokirjoitus (The New York Times * Muistokirjoitus (The Auk) Eisenmann, Eugene Eisenmann, Eugene Eisenmann, Eugene Luokka:Amerikanjuutalaiset
Belaboris

Belaboris oli 1980-luvun alussa toiminut suomalainen pop-yhtye. Se syntyi pienlehti- ja musiikkikustantaja Kimmo Miettisen ideasta perustaa suomalainen tyttöyhtye. Hän sai myytyä ideansa Poko Rekordsin Epe Heleniuksellehttp://www.city.fi/artikkeli/Suomipopin+99+suurinta/81/. Nimensä yhtye sai kauhuelokuvanäyttelijöiden Bela Lugosin ja Boris Karloffin etunimien yhdistelmästä.http://www.banditrekisteri.com/tarinat/tarinat.php Miettisen ajatuksena oli tyttöyhtye, jossa tytöt (tai vain osa heistä) laulaisi ja soittamisesta vastaisi Esa Ijäksen johtama Tyhjät patterit -yhtye. Tarkoitus oli, että julkisuudessa annettaisiin ymmärtää, että tytöt soittaisivat itse levyllään. Ensimmäinen single "Kuolleet peilit" / "Monsteribaari" julkaistiin Pokon Femme Fatale -merkillä marraskuussa 1982. Sitä seurasi "Odotus" / "Babypop" helmikuussa 1983 ja yhtyeen jo hajottua minialbumi ...Olipa kerran joulukuussa 1984. Tyhjät patterit sävelsi kappaleet yhtyeelle ja soitti instrumentit levyille. Belaboriksen kappaleiden lauluosuuksista vastasi lähinnä Vilma Vainikainen. Muista jäsenistä Sisko Vainikainen ja Rita lauloivat joillakin kappaleilla, Jake ja Mari eivät laula Belaboriksen levyillä. Yhtye ei kuitenkaan menestynyt ja se hajosi jäsenien motivaation puuteeseen. Vuonna 1984 Miettinen kokosi uuden Belaboris II -yhtyeen. Siltä julkaistiin kuitenkin vain single ”Rakkauden jälkeen”. Singlellä laulavan Saara Soisalon lisäksi uuteen Belaborikseen kuuluivat Sallamaari Muhonen ja Minna Soisalo. Tämäkin kokoonpano hajosi kuitenkin nopeasti. == Diskografia == === Singlet === * "Kuolleet peilit" / "Monsteribaari" (Femme Fatale, 1982) * "Odotus" / "Babypop" (Femme Fatale, 1983) * "Rakkauden jälkeen" (Poko Rekords, 1984, Belaboriksen toisella kokoonpanolla) === Albumi === * * (uudelleenmasteroitu, alkuperäisen albumin lisäksi 9 ylimääräistä kappaletta) ==== Belaboris (alkuperäisalbumi) ==== 1\. Kuolleet peilit 2\. Yö vanhassa talossa 3\. Odotus 4\. Kolme askelta (Costello-remix) 5\. Monsteribaari 6\. Mitä lapsille tapahtui 7\. Baby Pop 8\. Venus ==== Bonukset vuoden 2012 uudelleenjulkaisulla==== ===== Belaboris===== 9\. Odotus (alkuperäinen versio) 10\. Kolme askelta (alkuperäinen versio) ===== Belaboris II===== 11\. Rakkauden jälkeen 12\. Muut sen tietää ===== Pate ja Saara===== 13\. Hei Paula 14\. Mä lähden stadiin ===== Saara===== 15\. Hiekkarantaan 16\. Sympatiaa 17\. Paljain jaloin == Lähteet == * Belaboris Finnmusic.netin tietokannassa Luokka:Suomalaiset popyhtyeet Luokka:1980-luvun suomalaiset yhtyeet ja sooloartistit
Georges Schneider

Georges Schneider (11. heinäkuuta 1925 Les Ponts-de-Martel, Neuchâtel – 10. syyskuuta 1963 Oberrickenbach, Nidwalden) oli sveitsiläinen alppihiihtäjä. Schneider voitti kultaa Aspenin MM-kilpailussa 1950 pujottelussa ajalla 2.06,4. Hän kilpaili neljissä olympialaisissa. Sankt Moritzissa 1948 hän sijoittui pujottelussa 13:nneksi. Oslossa 1952 hän oli viides suurpujottelussa ja yhdeksäs syöksylaskussa. Cortina d’Ampezzossa 1956 hän sijoittui viidenneksi pujottelussa ja 17:nneksi suurpujottelussa. Squaw Valleyssa 1960 hän oli pujottelussa 31:s. Hän oli Sveitsin joukkueen lipunkantaja Cortina d’Ampezzon kisojen avajaisissa. == Lähteet == Luokka:Sveitsiläiset alppihiihtäjät Luokka:Vuonna 1925 syntyneet Luokka:Vuonna 1963 kuolleet
Knud Bergslien

Knud Larsen Bergslien (15. toukokuuta 1827 Voss, Vestland, Norja – 27. marraskuuta 1908 Kristiania) oli norjalainen taidemaalari. Hän opetti myös maalausta Kristianissa sijainneessa maalauskoulussaan. Bergslienin veli oli kuvanveistäjä Brynjulf Bergslien, ja Knud oli myös taidemaalari ja kuvanveistäjä Nils Bergslienin setä. Bergslien opiskeli Antwerpenissa 1844–1852, Pariisissa 1850–1851 ja Düsseldorfissa 1855–1869. Hänen esikuvanaan toimi Adolf Tidemand. Bergslien tunnetaan erityisesti töistään Birkebeinerne (1869) ja Oscar 2s kroning (1875), joiden lisäksi hänellä on kaksi työtä edustettuna Norjan kansallismuseossa. Bergslienin oppilaita olivat muiden muassa Christian Skredsvig, Edvard Munch, Harriet Backer, Lauritz Haaland ja Halvdan Egedius. == Lähteet == == Aiheesta muualla == Luokka:Norjalaiset taidemaalarit Luokka:Vuonna 1827 syntyneet Luokka:Vuonna 1908 kuolleet
Anatoli Aljabjev

Anatoli Nikolajevitš Aljabjev (, 12. joulukuuta 1951 Danilkovo – 11. tammikuuta 2022 Pietari) oli venäläinen, Neuvostoliittoa edustanut ampumahiihdon olympiavoittaja.Olympedia Aljabjev harjoitteli nuorempana Spartakin akatemiassa Vologdassa, kunnes siirtyi Leningradin keskusakatemiaan. Vuonna 1979 hän voitti olympialaisten esikisoissa 20 kilometrin kilpailun mutta ei päässyt MM-kilpailuihin. Lake Placidin olympialaisissa 1980 hän saavutti kolme mitalia: kultaa 20 kilometrillä ja viestissä sekä pronssia 10 kilometrillä. Vuosien 1981 ja 1982 MM-kilpailuissa hän saavutti viestissä pronssia mutta ei menestynyt henkilökohtaisilla matkoilla.Arponen, ym., s. 410 == Lähteet == * * === Viitteet === Luokka:Neuvostoliittolaiset ampumahiihtäjät Luokka:Neuvostoliittolaiset olympiavoittajat Luokka:Vuonna 1951 syntyneet Luokka:Vuonna 2022 kuolleet
HMS Orion (85)

HMS Orion (viirinumero 85) oli Britannian kuninkaallisen laivaston Leander- luokan kevyt risteilijä. Alus oli toiseksi eniten taistelumerkintöjä kerännyt alus kuninkaallisessa laivastossa toisessa maailmansodassa. == Valmistus == Alus tilattiin Devonportin telakalta, missä köli laskettiin 26. syyskuuta 1931. Alus laskettiin vesille 24. marraskuuta 1932 ja otettiin palvelukseen 18. tammikuuta 1934. == Palvelus == Palvelukseen otettaessa alus liitettiin Kotilaivastoon. Se siirrettiin 1937 Amerikan ja Länsi-Intian laivastoasemalle osaksi 8. risteilijäviirikköä. Aluksen 4 tuuman tykit vaihdettiin kaksiputkisiin Mk XIX torneihin vuosien 1936 ja 1938 välillä. Samoin alukselle asennettiin kevyttä vesikonetta varten katapultti, mutta lentokone vaihdettiin Fairey Seafoxiin vuoden 1937 jälkeen.Whitley s. 99 === Toinen maailmansota === Kesäkuussa 1940 alus siirrettiin Välimeren laivastoon 7. risteilijäviirikön lippulaivaksi. Alus osallistui 21. kesäkuuta Bardian pommitukseen. Alus oli suojaamassa 28. kesäkuuta Maltan saattuetta, kun se sai käskyn osallistua kolmesta Italian laivaston hävittäjästä kootun huoltosaattueen pysäyttämiseen (Espero-saattue). Välimerellä se otti osaa heinäkuussa Calabrian taisteluun ja loppuosan vuotta alus saattoi Maltan saattueita sekä kuljetti joukkoja Kreikkaan. Vuoden 1941 alkupuolen se oli Kreetalla ja Aegean meren alueella sekä otti maaliskuussa osaa Matapanin taisteluun. Aluksen katapultti poistettiin 1941 samoin kuin puolen tuuman konekiväärit, jotka korvattiin seitsemällä 20 mm ilmatorjuntatykillä ja kahdella neliputkisella 2 naulan tykillä. Lisäksi asennettiin tutkat 279, 284 sekä 285. Tutka tyyppiä 273 lisättiin 1942.Whitley s. 98 Kreetan evakuoinnin aikana alus vaurioitui 29. toukokuuta pahoin ilmapommituksessa, jolloin lähes 300 miestä kaatui. Noin puolet kaatuneista oli merimiehiä ja loput evakuoitavia sotilaita. Alukselle tehtiin alustavat korjaukset Simonstownissa Etelä-Afrikassa, minkä jälkeen se siirrettiin Mare Islandin Laivaston telakalle Yhdysvaltoihin varsinaisiin korjauksiin. Välimerelle alus palasi 1943, jolloin se liitettiin osaksi 15. risteilijäviirikköä. Se otti osaa Sisilian ja Salernon maihinnousuihin. Se siirrettiin kotivesille Normandian maihinnousuun kesäkuussa 1944, jolloin se liitettiin Force K:hon Gold rannan maihinnousua tukemaan. Alus siirrettiin kuitenkin pian takaisin Välimerelle elokuisia Etelä-Ranskan maihinnousuja varten, mistä se siirrettiin syys-lokakuun vaihteessa Aegean merelle Ateenan valtauksen tueksi ja edelleen tukemaan San Remon hyökkäystä tulittamalla saksalaisten asemia. Se oli osallisena Korfun Kanavan tapahtumissa. Alus poistettiin 1947 palveluksesta ja myytiin romutettavaksi Arnott Youngille Dalmuiriin Skotlantiin 19. heinäkuuta 1949. Alus romutettiin elokuussa. ==Lähteet== * ===Viitteet=== Luokka:Kuninkaallisen laivaston Leander-luokan risteilijät Luokka:Devonportissa valmistetut alukset Luokka:Yhdistyneen kuningaskunnan toisen maailmansodan risteilijät
Mullila

thumb|Faltunkoski Eurajoessa. Rakennukset oikealla ovat Mullilan kylän puolella. thumb|Tienäkymä Mullilasta. Mullila on Eurajoella sijaitseva kylä. Se sijaitsee noin kuuden kilometrin päässä kunnan keskustaajamasta Eurajoen länsipuolella. Kylän entinen nimi oli Vahusmaa.Heino, Ulla: Talonpoikien ja kartanoiden Eurajoki (1300-luvulta vuoteen 1721). Teoksessa: Mullilan naapurikyliä ovat joen toisella puolella sijaitseva Irjanne sekä muun muassa Kaukomäki ja Huhta. ==Lähteet== Luokka:Eurajoen kylät
Gareth Yuen

Gareth Yuen (s. 24. maaliskuuta 1978) on australialainen näyttelijä, joka tunnetaan parhaiten Dax Lon roolista televisiosarjassa Power Rangers: Operation Overdrive. Yuen aloitti näyttelemisen 1990-luvun alussa ja on esiintynyt useimmiten televisiosarjoissa, kuten Sky Trackers, Head Start, Ponderosa ja City Homicide. ==Lähteet== * Gareth Yuen TV.comissa Luokka:Australialaiset näyttelijät Luokka:Vuonna 1978 syntyneet Luokka:Elävät henkilöt
RMS Baltic (1903)

RMS Baltic oli White Star Linen höyryalus, joka valmistui 1904 Harland and Wolffin telakalta Belfastissa Pohjois-Irlannissa. Baltic oli maailman suurin alus vuoteen 1905. Alus oli yksi niin kutsutuista ”Neljästä suuresta” (), joista muut alukset olivat Celtic, Cedric ja Adriatic. == Palvelus == Baltic laskettiin vesille 21. marraskuuta 1903, ja se lähti 29. kesäkuuta 1904 neitsytmatkalleen Liverpoolista New Yorkiin päällikkönään Edward Smith. Alusta oli pidennetty kuusi metriä rakennustöiden aikana, mikä lisäsi aluksen massaa 2 840 brt ja teki siitä samalla hitaamman. Nopeuden kasvattamiseksi alusta oli muutettava. Baltic pelasti 23. tammikuuta 1909 Yhdysvaltain itärannikolla sumussa höyrylaiva Floridan kanssa törmänneen White Star Linen Republicin matkustajat kannelleen ennen Republicin uppoamista. Alus lähetti huhtikuussa 1912 jäävuorivaroituksen Titanicille ennen aluksen uppoamista. Alus palveli joukkojenkuljetusaluksena ensimmäisessä maailmansodassa. Jälleen kerran Balticista tuli pelastusalus, kun se pelasti miehistön haaksirikkoutuneesta Northern Lightista Newfoundlandin rannikolla 6. joulukuuta 1929. Viimeisen matkansa alus teki Liverpoolista New Yorkiin 17. syyskuuta 1932. Baltic myytiin tammikuussa 1933 ja sen matka romutettavaksi alkoi 17. helmikuuta Liverpoolista Japanin Osakaan. == Tekniset tiedot == *Savupiippuja:2 *Mastoja:4 == Lähteet == * * Luokka:Harland and Wolffin valmistamat alukset Luokka:White Star Linen laivat
Groundhog Day

Groundhog Day ('murmelinpäivä') on Yhdysvalloissa ja Kanadassa vietettävä juhlapäivä. Juhlan tarkoituksena on vuosittain 2. helmikuuta ennustaa talven pituutta. Tämän selvittämiseksi ajetaan metsämurmeli () pesästään. Jos sää on pilvinen eikä murmelin varjoa näy, merkitsee se talven loppuvan pian. Aurinkoisella säällä näkyvä murmelin varjo ennustaa talven kestävän vielä vähintään kuusi viikkoa. Tunnetuinta Murmelinpäivän seremoniaa vietetään Pennsylvaniassa, Punxsutawneyn kaupungissa, jonne saapuu joka vuosi kymmeniätuhansia turisteja. Muualla maailmassa juhla on tullut tunnetuksi Päiväni murmelina -elokuvasta, jonka pääosassa on Bill Murray. == Lähteet == == Aiheesta muualla == Groundhog.org Luokka:Yhdysvaltalainen kansanperinne Luokka:Kanadalaiset juhlapäivät Luokka:Yhdysvaltalaiset juhlapäivät
Baby Boy (Beyoncé Knowlesin kappale)

"Baby Boy" on Beyoncén single hänen Dangerously in Love -albumiltaan. == Kappaleet == ;CD single (674260.2) #"Baby Boy" - 4:04 #"Baby Boy" (Junior Vasquez Club Anthem Remix) - 8:50 #"Krazy In Luv" (Adam 12 So Crazy Remix) - 4:30 ;CD-Maxi (674 287 2) #"Baby Boy" (Album Version) - 4:04 #"Baby Boy" (Maurice's Nu Soul Mix) - 6:14 #"Baby Boy" (Junior's Papadella) - 3:58 #"Krazy In Luv" (Adam 12 So Crazy Remix) - 4:30 ;12" Maxi (674 287 6 000) #"Baby Boy" (Album Version) - 4:04 #"Baby Boy" (Junior Vasquez Club Anthem Remix) - 8:50 #"Baby Boy" (Maurice's Nu Soul Mix) - 6:14 #"Baby Boy" (Maurice's Nu Dub Baby!) - 6:30 Luokka:Vuoden 2003 kappaleet Luokka:Beyoncé Knowlesin kappaleet Luokka:Billboard Hot 100 -listan ykköset
Best of the Chrysalis Years

Best of the Chrysalis Years on Ramonesin kokoelma-albumi vuodelta 2002. Se sisältää hieman tuntemattomampaa materiaalia Ramonesilta. Siihen on koottu viideltä viimeisimmältä Ramonesin studio albumilta kappaleita. Mukana on myös livepätkiä. == Kappaleet == # Pet Semetary (Dee Dee Ramone ja Daniel Rey) # Don’t Bust My Chops (Dee Dee Ramone, Joey Ramone ja Daniel Rey) # Ignorance Is Bliss (Joey Ramone ja Andy Shernoff) # Sheena Is a Punk Rocker (live, säv. Joey Ramone) # Teenage Lobotomy (live, säv. The Ramones) # Surfin’ Bird (live, säv. Al Frazier, Sonny Harris, Carl White ja Turner Wilson) # Poison Heart (Dee Dee Ramone ja Daniel Rey) # Anxiety (Marky Ramone ja Skinny Bones) # Take It as It Comes (säv. Jim Morrison, John Densmore, Robby Krieger ja Ray Manzarek) # Cretin Hop (live, säv. The Ramones) # Rockaway Beach (live, säv. Dee Dee Ramone) # I Wanna Be Sedated (live, säv. Joey Ramone) # Out of Time (säv. Mick Jagger ja Keith Richards) # Somebody to Love (säv. Darby Slick) # Rock and Roll Radio (live, säv. Joey Ramone) # Blitzkrieg Bop (live, säv. Tommy Ramone ja Dee Dee Ramone) # I Don’t Wanna Grow Up (säv. Tom Waits ja Kathleen Brennan) # Got a Lot to Say (säv. C.J. Ramone) Luokka:Vuoden 2002 kokoelma-albumit Luokka:Ramonesin albumit
Yöntilä

Yöntilä on kylä Länsi-Salossa entisen Halikon kunnan alueella aivan Paimion rajan tuntumassa. Yöntilä oli ennen Angelniemen kuntaliitosta Halikon läntisin kylä ja syrjässä kaikesta ennen Vanhan 1-tien valmistumista 1952. Nykyisin Yöntilässä on muutama maatila sekä vähän omakotitaloasutusta. Yöntilän maasto vaihtelee tasaisesta peltomaisemasta korkeisiin metsäisiin kallioihin. Korkeimmat mäet ovat Kelkkamäki, Vehka-ahonmäki ja Kylmälähteenmäki. Kylän asutus sijaitsee juuri mäkien reunoilla. Yöntilä on asutettu verokirjojen mukaan vasta myöhäiskeskiajalla. Kylästä tunnetaan neljä kantatilaa: Sipilä, Ryyti, Maisila ja Vehka-aho, jotka Sipilän omistaja Matti Rautio yhdisti yhdeksi Yöntilän suurtilaksi vuonna 1918. Myöhemmin Vehka-aho ja Maisila on lohkottu jälleen omiksi tiloikseen. ==Lähteet== *Turun maakuntamuseon Sarakum- projekti: Halikon kulttuuriympäristö ja arvot, Turun maakuntamuseo, 2005. Luokka:Halikon kylät
Taitouinti kesäolympialaisissa 2004

Ateenan kesäolympialaisten 2004 taitouintikilpailut pidettiin Ateenan olympiavesiurheilukeskuksessa. Kilpailijoita oli yhteensä 104 ja lajeja kaksi: naisten pariuinti ja joukkuekilpailu. == Mitalistit == Laji Kultaa Hopeaa Pronssia Pariuinti Anastasija Davydova Anastasija Jermakova Miya Tachibana Miho Takeda Alison Bartosik Anna Kozlova Joukkuekilpailu Jelena Azarova Olga Brusnikina Anastasija Davydova Anastasija Jermakova Elvira Hasjanova Marija Kiseljova Olga Novokštšenova Anna Šorina Marija Gromova Michiyo Fujimaru Saho Harada Kanako Kitao Emiko Suzuki Miya Tachibana Miho Takeda Juri Tatsumi Yoko Yoneda Alison Bartosik Tamara Crow Rebecca Jasontek Anna Kozlova Sara Lowe Lauren McFall Stephanie Nesbitt Kendra Zanotto == Mitalitaulukko == 1 2 0 0 2 2 0 2 0 2 3 0 0 2 2 Luokka:Taitouinti olympialaisissa Luokka:Kesäolympialaiset 2004
Killzone

Killzone on Guerrilla Gamesin kehittämä ja Sony Computer Entertainment Europen julkaisema ensimmäisen persoonan ammuntapeli. Peli julkaistiin PlayStation 2:lle marraskuussa 2004. Peli on Killzone-pelisarjan ensimmäinen osa, ja se sai jatkoa PlayStation Portablelle julkaistulla Killzone: Liberationilla sekä PlayStation 3:n peleillä Killzone 2 ja Killzone 3. Peli sijoittuu tulevaisuuteen, kuvitteellisten ISA- ja Helghast-joukkojen väliseen taisteluun. Päähenkilönä ja pelattavana hahmona on ISA-upseeri Jan Templar. Pelissä on myös muita pelattavia hahmoja. == Aiheesta muualla == * * Killzone- pelisarjan sivusto * Killzone-pelin sivusto Luokka:Vuoden 2004 videopelit Luokka:Ensimmäisen persoonan ammuntapelit Luokka:Science fiction -videopelit Luokka:PlayStation 2 -pelit Luokka:PlayStation 3 -pelit
RMS Republic (1903)

RMS Republic valmistui Harland & Wolffin telakalla Belfastissa Irlannissa vuonna 1903. Aluksen alkuperäinen nimi oli Columbus. Laiva rakennettiin alun perin White Star Linen sisaryhtölle Dominion Linelle. Rakentaminen käynnistettiin 26. helmikuuta 1903 ja alus oli valmis 12. syyskuuta 1903. Neitsytmatkan Liverpoolista Bostoniin Columbus aloitti 1. lokakuuta 1903. Joulukuussa Columbus siirtyi White Star Linelle tehtyään kaksi matkaa Dominion Linellä. Se uudelleennimettiin Republiciksi 17. joulukuuta 1903. Alus liikennöi reitillä Liverpool-Boston. Republic oli yksi aikansa moderneimmista ja loisteliaimmista laivoista. Laivaan mahtui 1 200 matkustajaa yhteensä viidelle kannelle. Savupiippuja oli yksi ja mastoja neljä. ==Törmäys SS Floridan kanssa== 23\. tammikuuta 1909 Republicin ollessa matkalla New Yorkista Genovaan mukanaan 2000 matkustajaa se joutui sakeaan sumuun. Alus vähensi nopeutta ja ilmoitti säännöllisesti sijaintinsa viheltimellä. Kello oli 5.47, kun kuului toisen laivan viheltimen ääni. Republic alkoi peruuttaa täydellä teholla. Sumun keskeltä ilmestyi näkyviin italialainen höyrylyiva Florida, joka törmäsi Republicin kylkeen suunnilleen suorassa kulmassa. Republicin kaksi nukkumassa ollutta matkustajaa kuolivat Floridan keulan muserrettua heidät. Floridasta kuoli kolme miehistön jäsentä. Kone- ja pannuhuoneet alkoivat täyttyä vedellä, ja laiva alkoi kallistua. Kapteeni Sealbyn johdolla miehistö saattoi matkustajat kannelle evakuointia varten. Republic, joka oli varustettu uudella radiosähkötysjärjestelmällä, lähetti nyt historian ensimmäisen CQD-radiohätäsanoman. Siihen vastasi Yhdysvaltain rannikkovartioston yhteysvene Gresham, joka yhdessä Floridan kanssa osallistui matkustajien evakuoimiseen. Florida otti suurimman osan Republicin matkustajista, mutta näin siitä tuli ylilastattu, sillä laivassa oli jo alun perin 900 italialaista matkustajaa. Myös White Star Linen RMS Baltic vastasi hätäsanomaan, mutta jatkuvasta sumusta johtuen sen olisi ollut mahdollista paikantaa Republic vasta illalla. Myöhemmin Floridan ja Greshamin evakuoimat matkustajat siirrettiin Balticiin, joka jatkoi matkaansa New Yorkiin. Kapteeni Sealby miehistöineen jäi Republiciin tehdäkseen kaikkensa estääkseen sen uppoamisen. Greshamin miehistön jäsenet yrittivät pelastaa Republicin estämällä matoilla veden tulvimisen, mutta siitä ei ollut hyötyä. Myös Greshamin yritys hinata Republicia osoittautui turhaksi, ja 24. tammikuuta Republic upposi. Kaikki alukseen jääneet miehistön jäsenet pelastuivat. Luokka:Höyrylaivat Luokka:White Star Linen laivat Luokka:Harland and Wolffin valmistamat alukset
Plus (yhtye)

Plus oli suomalainen pop-yhtye, joka oli aktiivinen vuosina 1996–1997. Sen tunnetuin kappale oli Yhteen yöhön, joka julkaistiin yhtyeen ensimmäisenä singlenä marraskuussa 1996. Yhtye julkaisi ainoan albuminsa Palapeli keväällä 1997. Sävellyksestä vastasi muun muassa poikabändi XL5:enkin taustalla vaikuttanut Kristian Maukonen. Plussan kokoonpano oli tyypillinen tyttöbändi, joiden suosion brittiläinen Spice Girls oli nostanut huippuunsa. ==Diskografia== === Albumit === * Palapeli, #37 (Suomen virallinen lista) (1997, Zoo Music) === Singlet === * Yhteen yöhön, #12 (Suomen virallinen lista) (1996, Zoo Music) * Palapeli (1997, Zoo Music) == Lähteet == == Aiheesta muualla == * Luokka:Suomalaiset popyhtyeet
Paula Creamer

thumb|right|Paula Creamer Paula Creamer (s. 5. elokuuta 1986) on yhdysvaltalainen golfaaja. Hän aloitti lajinsa 10-vuotiaana, siirtyi menestyneestä amatööristä ammattilaiseksi vuonna 2005LPGA Player Bios ja oli vuoden 2005 LPGA:n Rookie of the Year.Paula Creamer at Jack's Golf Report Häntä nimitetään "Pink Pantheriksi" johtuen itselleen tunnusomaisesta vaaleanpunaisen värin suosimisesta.Teleconference with Paula CreamerRBS Sport - Golf - Paula Creamer Profile Solheim Cupissakin pelannut Creamer on kotoisin Kalifornian osavaltiosta. == Lähteet == Creamer, Paula Creamer, Paula Creamer, Paula
Viimeisellä rannalla

Viimeisellä rannalla voi tarkoittaa jotakin seuraavista: * Viimeisellä rannalla, Nevil Shuten romaani * Viimeisellä rannalla, vuonna 1959 julkaistu Shuten romaaniin perustuva elokuva * Viimeisellä rannalla, vuonna 2000 julkaistu Shuten romaaniin perustuva kolmiosainen televisioelokuva * Viimeisellä rannalla, Sir Elwoodin hiljaiset värit -yhtyeen single
Luettelo Aku Ankan taskukirjoista (51–75)

Tämä on luettelo Aku Ankan taskukirjojen numeroista 51–75. Ne ilmestyivät alun perin vuosina 1980–1984. == 1980 == |} == 1981 == |} == 1982 == |} == 1983 == |} == 1984 == |} == Lähteet == * * 051–075
Viimeisellä rannalla (elokuva)

Viimeisellä rannalla (On the Beach) on vuonna 1959 ensi-iltansa saanut Stanley Kramerin ohjaama Nevil Shuten samannimiseen romaaniin perustuva elokuva, joka kertoo ydinsodan jälkeisestä maailmasta, jossa muusta maailmasta hiipivä radioaktiivinen saaste on lähestymässä sodan ulkopuoliseksi jäänyttä Australiaakin. Sen pääosia esittivät Gregory Peck ja Ava Gardner. ==Juoni== Elokuvassa ei kerrota ydinsodan syytä eikä syytetä ketään, päinvastoin annetaan ymmärtää syyn olleen pelkkä vahinko: muutama viallinen elektroniputki tai transistoripiiri. Tanssitaituri Fred Astaire tekee harvinaisen roolin maailman viimeisen Grand Prix -kilpa-ajon Ferrari-urheiluautolla voittavana miehenä, joka lopulta tekee itsemurhan pakokaasulla autossaan autotallissa. Pitkä matka sukellusveneellä Yhdysvaltoihin selvittämään sieltä tulevien sähkötysmerkkien arvoitusta on eräs elokuvan kohokohtia. Morsemerkit paljastuvat lopulta sattumaksi: ikkunaverhon naruun sattumalta tarttunut juomapullo osuu ilmavirtojen vaikutuksesta silloin tällöin vieressä olevaan sähkötysavaimeen. Los Angelesissa yksi sukellusveneen miehistä karkaa aluksesta kuollakseen kotikaupungissaan ja hänen sallitaan jäädä. Viimeksi nähtäessä hän onkii kaloja pienessä veneessä kori olutta vieressään – vähät välittäen säteilymyrkytyksestä joka on jo tulossa. Lopun nähdään olevan lähellä, kun kaikki ihmiset kerääntyvät pitkiin jonoihin noutamaan väkevöityjä syaniditabletteja, jotka takaavat silmänräpäyksellisen lopun: ydinsaaste on levinnyt nyt viimeiseenkin turvasatamaan. Elokuvan viimeiset hetket nähdään Moira Davidsonin (Ava Gardner) silmin: Peckin komentama sukellusvene ajaa merelle purjehtiakseen Yhdysvaltoihin, jotta miehistö voisi kuolla kotimaassaan. ==Näyttelijät== ==Vastaanotto== Stanley Kramer palkittiin ohjaustyöstään parhaan ohjaajan BAFTA-palkinnolla. Ernest Gold palkittiin Golden Globella elokuvan musiikista. Viimeisellä rannalla sai myös kaksi Oscar-ehdokkuutta. Romaanin kirjoittanut Shute ei itse pitänyt elokuvasta lainkaan ja kritisoi kirjan keskeisen viestin puuttuneen elokuvasta. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. Elokuva on uudelleenfilmatisoitu kolmiosaisena televisioelokuvana vuonna 2000. == Lähteet == Luokka:Vuoden 1959 yhdysvaltalaiset elokuvat Luokka:Sukellusvene-elokuvat Luokka:Post-apocalypse- elokuvat Luokka:Stanley Kramerin ohjaamat elokuvat Luokka:Elokuvat itsemurhasta Luokka:Golden Globe -palkitut elokuvat Luokka:Yhdysvaltalaiset romaaneihin perustuvat elokuvat
Paul Winfield

pienoiskuva|Paul Winfield (vasemmalla) Mark Sladen kanssa TV-sarja Karjatila High Chaparralin kuvauksissa vuonna 1969.Paul Edward Winfield (22. toukokuuta 1939 Los Angeles, Kalifornia – 7. maaliskuuta 2004 Los Angeles, Kalifornia) oli yhdysvaltalainen näyttelijä. Hänet tunnetaan elokuvasta Sounder (1972), josta hän sai parhaan miespääosan Oscar -ehdokkuuden. Hän näytteli myös esimerkiksi televisiosarjoissa Rooman Sheriffi, Juuret, King, The Sophisticated Gents, Enkelin kosketus, Batman Beyond, Simpsonit, Hämähäkkimies, Wiseguy ja The Charmings. Paul Winfield kuoli sydänkohtaukseen 62-vuotiaana. == Palkinnot == * Lifetime Achievement Award (1999) Saint Louis International Film Festival * Emmy (1995) * Image Award (1985) == Ehdokkuudet == * Black Reel (2003) * Emmy (1978, 1979) * Oscar (1973) Paras miespääosa == Yksityiselämä == Hänen pitkäaikainen kumppaninsa oli suunnittelija ja arkkitehti Charles Gillian jr. == Lähteet == == Aiheesta muualla == * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1939 syntyneet Luokka:Vuonna 2004 kuolleet
Viimeisellä rannalla (vuoden 2000 elokuva)

Viimeisellä rannalla () on vuonna 2000 ilmestynyt Nevil Shuten samannimiseen romaaniin perustuva kolmiosainen televisioelokuva. Se on nykyaikaan tuotu uudelleenfilmatisointi 1959 ilmestyneestä elokuvasta. Uudelleenfilmatisoinnissa ydinsodan osapuolina ovat Kiina ja Yhdysvallat. Lisäksi morsetusviesti on vaihdettu nettilähetykseksi aurinkopaneelia käyttävästä tietokoneesta. Elokuvan loppu puolestaan eroaa siten että Towers (Assante) jää Australiaan kuolemaan Rachelin (Ward) kanssa kotiinpaluun (kuten aiemmassa elokuvassa) tai sukellusveneen upottamisen (kuten kirjassa) sijaan. Viimeisellä rannalla voitti vuonna 2000 Australian elokuvainstituutin Best Mini-Series or Telefeature -palkinnon, sekä oli ehdolla kahden Golden Globen saajaksi. == Lähteet == == Aiheesta muualla == * * Luokka:Sukellusvene- elokuvat Luokka:Yhdysvaltalaiset televisioelokuvat Luokka:Yhdysvaltalaiset uudelleenfilmatisoinnit Luokka:Russell Mulcahyn ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Vuoden 2000 yhdysvaltalaiset elokuvat
Dmitri Berestov

Dmitri Berestov (venäjäksi:Дмитрий Владимирович Берестов, s. 13. kesäkuuta 1980 Moskova) on venäläinen painonnostaja ja olympiavoittaja. Hän voitti Ateenan kesäolympialaisissa 2004 kultamitalin 105 kg:n sarjassaBerestov a surprise winner http://sports.espn.go.com/oly/summer04/weightlifting/news/story?id=1866874 Viitattu 5.1.2009. Berestov on 186 senttimetriä pitkä ja hän painaa 105 kiloa. Ennen olympiavoittoaan Berestov oli voittanut vuoden 2004 Euroopan- mestaruuskilpailuissa hopeaa työnnössä sekä yhteistuloksessa. Kesäkuussa 2006 Berestov jäi kiinni dopingin käytöstä ja hänelle langetettiin kahden vuoden kilpailukielto.Berestov Faces Two-year Ban http://www.china.org.cn/sports/news/2006-07/04/content_1173605.htm Viitattu 5.1.2009 Berestov palasi vuoden 2008 EM-kilpailuihin ja voitti heti kultaa tempauksessa ja yhteistuloksessa, vaikka hän sai aikaiseksi vain kaksi hyväksyttyä yritystä. Työnnössäkin hän voitti pronssia. ==Henkilökohtaiset ennätykset== * Tempaus: 195,0 kg Ateenan kesäolympialaisissa 2004 * Työntö: 230,0 kg Ateenan kesäolympialaisissa 2004 * Yhteistulos: 425,0 kg Ateenan kesäolympialaisissa 2004 == Lähteet == ==Aiheesta muualla== * Henkilökuva chidlovski.net * Arvokisahistoria IAT-Databank Luokka:Venäläiset olympiavoittajat Luokka:Venäläiset painonnostajat Luokka:Dopingrikkomuksesta tuomitut venäläiset Luokka:Dopingrikkomuksesta tuomitut painonnostajat Luokka:Vuonna 1980 syntyneet Luokka:Elävät henkilöt
Sinilakkikaijanen

Sinilakkikaijanen (Micropsitta geelvinkiana) on pienikokoinen ja harvinainen melanesialainen kaijalaji. == Koko ja ulkonäkö == Sinilakkikaijanen on noin 9 cm pitkä ja 13–17 g painava lintu, jonka höyhenpuku on pääosin vihreä. Vatsan keskellä on keltainen alue. Sen päälaki on sininen ja posket siniseen vivahtavan ruskeat. Pyrstön alapuoli on keltainen, pyrstön keskimmäiset sulat ovat siniset ja reunimmaiset mustat ja niissä on keltaiset kärkitäplät. Siiven peitinhöyhenet ovat mustat levein vihrein reunuksin. Nokka on harmaa, iiris punaruskea ja koivet harmaat. Koiraan värit ovat hieman kirkkaammat kuin naaraan. Ne ovat vaikeasti havaittavia ja arkoja, mutta kutsuäänet paljastavat niiden esiintymisen. == Esiintyminen == Sinilakkikaijasia elää ainoastaan Uuden-Guinean luoteiskärjen Geelvinkinlahden edustalla olevilla Biakin- Supiorin ja Numforin saarilla. Nimialalaji geelvinkiana elää Numforilla ja alalaji misoriensis Biakilla. Lajin elintavat tunnetaan huonosti. Sen populaatio on kooltaan noin 10 000 yksilöä (1991). Laji on vaarantunut metsien hakkuiden ja maanviljelyksen laajenemisen takia. == Elinympäristö == Sinilakkikaijaset asuvat alavien maiden metsissä ja puutarhoissa. Ne liikkuvat tavallisesti pareittain tai muutaman yksilön parvissa. == Lisääntyminen == Lajin pesintä tunnetaan huonosti. Pesä on usein puussa olevassa termiittipesässä. == Ravinto == Sinilakkikaijanen syö ainakin siemeniä, sieniä ja jäkälää, mahdollisesti myös hedelmiä sekä hyönteisiä ja niiden toukkia. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Pikkukaijaset
Timo Kaukonen

Timo Kaukonen (s. 19. elokuuta 1965 Rovaniemen maalaiskunta) on oululainen lääkäri ja entinen Suomen Lääkäriliiton puheenjohtaja. Hänet valittiin Suomen Lääkäriliiton puheenjohtajaksi joulukuussa 2008 ja hän toimi tehtävässä vuoden 2011 loppuun. Kaukonen on erikoisalaltaan plastiikkakirurgi, ja hän on työskennellyt muun muassa apulaisylilääkärinä Oulun yliopistollisessa sairaalassa. Kaukonen on naimisissa Marjo Kaarteenaho-Kaukosen kanssa, ja heillä on kaksi poikaa. ==Lähteet== Luokka:Suomalaiset ammattiyhdistysjohtajat Luokka:Suomalaiset plastiikkakirurgit Luokka:Vuonna 1965 syntyneet Luokka:Elävät henkilöt
Rautakolmonen

Rautakolmonen () on vuonna 2004 valmistunut eteläkorealainen romanttinen draamaelokuva, jonka on ohjannut ja käsikirjoittanut Kim Ki-duk. Elokuva voitti muun muassa pienen kultaisen leijonan ja FIPRESCI Prize -palkinnon Venetsian elokuvajuhlilla 2004, Valladolid International Film Festivalin "Golden Spike" -palkinnon sekä San Sebastián International Film Festivalin "FIPRESCI Film of The Year" -palkinnon (2005). Elokuva kertoo nuorukaisesta, joka murtautuu ihmisten taloihin silloin, kun he eivät ole kotona. Nuorukainen ei varasta tai riko taloissa mitään vaan sen sijaan muun muassa pesee pyykit ja korjaa esineitä. Myöhemmin hän tapaa eräässä talossa naisen, jonka tämän aviomies on pahoinpidellyt. Nainen lähtee pojan matkaan ja heille kehkeytyy romanttinen, hiljainen suhde. Erikoista elokuvassa on se, että sen kaksi päähenkilöä eivät puhu siinä lähes ollenkaan. == Rooleissa == == Lähteet == ==Aiheesta muualla== * Elokuva Rottentomatoesissa Luokka:Kim Ki-dukin ohjaamat elokuvat Luokka:Eteläkorealaiset draamaelokuvat Luokka:Vuoden 2004 elokuvat Luokka:Romanttiset draamaelokuvat
Halikonlahti

thumb|250px|Lintutorni, Timalitorni, Halikonlahdella Halikonlahti on pitkä ja kapea lahti Varsinais-Suomessa, ja yltää Kemiönsaaren molemmilta puolilta aina Salon kaupungin liepeille asti. Halikonlahden leveää pohjukkaa kutsutaan Viurilanlahdeksi. Kaksi salmea, Kemiön virta ja Sandön virta, erottavat Halikonlahden Saaristomerestä. Halikonlahti on 40 kilometriä pitkä ja etenkin pohjukastaan niin matala, etteivät merivirrat edesauta veden vaihtumista. Halikonlahteen laskevat useat alueen joet. Näistä suurimpia ovat Purilanjoki, Halikonjoki ja Uskelanjoki. Ne ovat tuoneet paljon maa-ainesta ja ravinteita lahteen, minkä vuoksi Halikonlahti on paikoin hyvin rehevöitynyt. Lisäksi Salon jätevedenpuhdistamo kuormitti lahtea. Rehevöitymisen vuoksi Halikonlahti on kehittynyt merkittäväksi lintuvesistöksi. Lahdella on tavattu harvinaisiakin lintulajeja. Jätevedenpuhdistamon entisessä altaassa on yhdysvaltalaisen ympäristötaiteilijan Jackie Brooknerin teos Veden taika, joka koostuu lintusaaresta ja kahdesta vedenpuhdistusmoduulista. Halikonlahti on ollut aikoinaan tärkeä merireitti. Halikonjokea pitkin pystyi purjehtimaan pitkälle sisämaahan. Vielä keskiajalla Halikonlahdella oli rinnakkaisnimi Tavastkymi, mikä viittaa vanhoihin hämäläisiin kauppayhteyksiin. Nykyisin lahti on madaltunut niin paljon, että alueella laajasti esiintynyttä telakkateollisuutta on enää Teijolla. Ennen myös useisiin saariin on ollut lauttayhteyksiä. Nykyään vain Kemiöön on lossiyhteys ja Vartsalansaareen epäsäännöllinen lauttayhteys. Halikonlahdella on useita saaria. Viurilanlahdella on pengertiellä mantereeseen yhdistetty Vuohensaari. Etelämpänä ovat Vartsalansaari, Luotsisaari, Angelansaari, Mäntysaari, Papinsaari ja Pikkusaari. Kemiönsaari jakaa Halikonlahden läntiseen ja itäiseen väylään. Läntisessä väylässä ovat Karhusaari, Isoluoto, Vähäluoto, Antholmen, Diskarn, Tavastronanholma, Måsaholmen, Länsmansholmen, Taltenkari, Alaholma, Kalvholm, Furuholm, Konkholma, Långholmen, Piisaari ja Tallholmen. Itäisessä väylässä ovat Kaisaari, Teijonsaari ja Teijon Papinsaari. == Lähteet == == Kirjallisuutta == * Honkala, Juha & Uppstu, Peter 2006: Viurilanlahden Natura-alueen linnustoselvitys 2004. - Turun kaupunki, Ympäristönsuojelutoimisto. Julkaisuja 1/2006. Karhukopio. Turku. ISBN 952-5217-62-0 Luokka:Saaristomeren lahdet Luokka:Salon luonto Luokka:Suomen tärkeät lintualueet
Rhoda Montemayor

Rhoda Mae Montemayor (s. 31. toukokuuta 1979 Lontoo) on englantilainen näyttelijä, joka tuli tunnetuksi roolistaan Rose Ortizina televisiosarjassa Power Rangers: Operation Overdrive. ==Elämäkerta== Montemayor syntyi Lontoossa vuonna 1979 Rosalie Pichay Vilorialle ja Eddie Montemayorille. Hänen molemmat vanhempansa ovat filippiiniläisiä. Rhoda Montemayorilla on myös yksi vanhempisisar Renee ja nuorempisisko Rowena, joka on entinen näyttelijä. Rhoda opiskeli näyttelemistä Laine Theater Artsissa Lontoossa. ===Näyttelijänä=== Montemayor sai ensimmäisen televisioroolinsa vuonna 2003 televisiosarjassa Harry and Cosh. Kaksi vuotta myöhemmin hän esiintyi elokuvassa Animal, jota esitettiin myös Suomessa Espoon elokuvajuhlissa elokuussa 2006. Tunnetuksi Montemayor nousi Power Rangers: Operation Overdrive -sarjan myötä vuonna 2007 näyteltyään Vaaleanpunaista Rangeria Rose Ortizia. Rooliin hän päätyi vuotta aikaisemmin, kun Disneyn roolittajat saapuivat Lontooseen etsimään näyttelijöitä mustan ja vaaleanpunaisen Rangerin rooleihin. Sarjan tuottajat pyysivät Montemayoria koe-esiintymisen aikana opettelemaan muutaman repliikin amerikkalaisella aksentilla. Kolme viikkoa myöhemmin hän sai puhelun, jossa kerrottiin saaneen roolin. Pian Montemayor oli jo matkalla Aucklandiin sarjan kuvausta varten, jotka kestivät noin seitsemän kuukautta. Hän sai kuitenkin vasta jälkeenpäin tietää, että Disneyn tuottajat halusivat rooliin näyttelijöitä, jotka osaisivat kamppailulajeja. Montemayor kuitenkin oppi kuvausten aikana muutamia liikkeitä, mutta hänen tanssijan taitonsa olivat hyödyllisiä toiminta koreografioiden kuvauksissa. Power Rangers -sarjan jälkeen Montemayor esiintyi elokuvassa Adulthood (2008). ==Lähteet== ==Aiheesta muualla== * Rhoda Montemayor NET * Rhoda Montemayor TV.comissa Luokka:Englantilaiset näyttelijät Luokka:Vuonna 1979 syntyneet Luokka:Elävät henkilöt
Ramones Mania Volume.2

Ramones Mania Volume.2 on Ramonesin kokoelma-albumi, joka on jatkoa albumille Ramones Mania. == Kappaleet == #"Censorshit" – 3.25 (Joey Ramone) #"Poison Heart" – 4.03 (Dee Dee Ramone / Daniel Rey) #"Strength To Endure" – 2.59 (Dee Dee Ramone / Daniel Rey) #"It's Gonna Be Alright" – 3.19 (Joey Ramone / Andy Shernoff) #"Take It As It Comes" – 2.07 (Jim Morrison / John Densmore / Robby Krieger / Ray Manzarek) #"I Won't Let It Happen" – 2.20 (Joey Ramone / Andy Shernoff) #"Touring" – 2.50 (Joey Ramone) #"Journey To The Center Of The Mind" – 2.51 (Ted Nugent / Steve Farmer) #"Substitute" – 3.14 (Pete Townshend) #"Somebody To Love" – 2.31 (Darby Slick) #"7 and 7 Is" – 1.50 (Arthur Lee) #"My Back Pages" – 2.26 (Bob Dylan) #"Have You Ever Seen The Rain?" – 2.21 (John Fogerty) #"I Don’t Want To Grow Up" – 2.43 (Tom Waits / Kathleen Brennan) #"The Crusher" – 2.24 (Dee Dee Ramone / Daniel Rey) #"Life’s A Gas" – 3.32 (Joey Ramone) #"Take The Pain Away" – 2.41 (Dee Dee Ramone / Daniel Rey) #"I Love You" – 2.19 (Johnny Thunders) #"Cretin Family" – 2.07 (Dee Dee Ramone / Daniel Rey) #"Have A Nice Day" – 1.38 (Marky Ramone / Garret Uhlenbrook) #"Got A Lot to Say" – 1.39 (C.J. Ramone) #"She Talks To Rainbows" – 3.12 (Joey Ramone) #"Spiderman" – 2.05 (Robert Harris / Paul Francis Webster) #"Anyway You Want It"' – 2.18 (Dave Clark) #"R.A.M.O.N.E.S." – 1.22 (Lemmy / Würzel / Phil Campbell / Phil ”Philthy Animal” Taylor) Luokka:Vuoden 2000 kokoelma- albumit Luokka:Ramonesin albumit